open-index/open-wikipedia-markdown huggingface dataset:
Pavel Nedvěd

**Pavel Nedvěd**  (født 30. august 1972 i Skalná) er en tsjekkisk tidligere fotballspiller. Han avsluttet karrieren i Juventus som offensiv midtbanespiller etter sesongen 2008-2009. Han var en av stjernene på  i dets storhetstid på slutten av 1990-tallet og begynnelsen av 2000-tallet. 

Nedved ledet Juventus til Champions League-finalen mot AC Milan i 2003, men han måtte stå over finalen på grunn av for mange gule kort. I 2003 ble han kåret til årets spiller i Europa.

Mot slutten av landslagskarrieren var Nedved kaptein på Tsjekkias lag. I semifinalen mot  i EM 2004 ble Nedved skadet da han slo kneet inn i en gresk spiller. Han spilte en stund til, men måtte etter hvert gå av banen. Flere mente at Nedveds skade var en medvirkende årsak til at tsjekkerne tapte for Hellas, som senere ble europamestre. Skaden gjorde også at han trakk seg fra videre landslagsspill i september 2004. Etter at Nedved la opp som landslagsspiller gjorde han et unntak, nemlig å kvalifisere Tsjekkia til VM i Tyskland, kvalifiseringen var mot  og Tsjekkia vant etter at Vladimir Smicer scoret i begge kampene.

## Referanser


## Eksterne lenker
* 
* 
* 
*  Pavel Nedved &ndash; uoffisiell fanside
Olav Hansson

**Olav David Hansson** (født 23. juli 1957) er en tidligere skihopper fra Røa i Oslo. Han hoppet for Røa Idrettslag.

På 1980-tallet var han blant Norges fremste hoppere. I løpet av karrieren oppnådde han elleve pallplasseringer i verdenscupen, uten at han noen gang greide å gå helt til topps (åtte andreplasser og tre tredjeplasser). Flere ganger var det nære på, som under skiflygingsrennet i Vikersund 20. februar 1983. Til slutt måtte han se seg slått med bare et halvt poeng, av den finske hopplegenden Matti Nykänen.

Under VM på ski i Oslo i 1982 hadde Hansson sitt beste internasjonale mesterskap. Han tok individuell sølvmedalje, og var med på å vinne lagkonkurransen (sammen med Johan Sætre, Per Bergerud og Ole Bremseth).

Han ble kalt «stilhopperen fra Røa», og hoppet i helt hvit hoppdress.

## Referanser


## Eksterne lenker
* 
*
Zetta

**Zetta** (symbol **Z**) er et SI-prefiks i  SI-systemet som representerer 1021 eller 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000.

Det ble tatt inn i systemet i 1991. Zetta kommer fra latin *septo*, som betyr *syv*, fordi det tilsvarer 10007.

## Referanser
Gordon Campbell

**Gordon Muir Campbell** (født 1948) er en canadisk politiker som var førsteminister i Britisk Colombia 2001–2011. Han var også leder for British Columbia Liberal Party. Fra 2011 til 2016 var han Canadas høykommissær i Storbritannia.

Mellom 1986 og 1993 var han ordfører i Vancouver.

Campbell ble i 2018 utnevnt til offiser av Order of Canada. Han har også mottatt Order of British Columbia.

## Referanser
Norec

**Norec** (av engelsk *Norwegian Agency for Exchange Cooperation*, Norsk senter for utvekslingssamarbeid), tidligere **Fredskorpset**, er et norsk forvaltningsorgan som legger til rette for utveksling av mennesker mellom bedrifter og organisasjoner i Norge og land i Afrika, Asia og Sør-Amerika. Det er underlagt Utenriksdepartementet. Virksomheten skal fremme gjensidig læring, styrke demokratisering av utviklingsland og bidra til større grad av likeverd og solidaritet. Utvekslingen går flere veier: nordmenn reiser til land i sør, mennesker fra sør utveksles til Norge, i tillegg til at utveksling også skjer mellom land i sør.

Norec har to typer utvekslingsprogrammer: *FK Professional* og *FK Volunteer*. Disse to programmene skiller seg fra hverandre blant annet med hensyn til aldersgrenser, vilkår og lengde på utvekslingene.

Det norske Fredskorpset ble første gang opprettet 4. april 1963, etter modell av det amerikanske Peace Corps. Unge, idealistiske mennesker med kompetanse skulle reise ut til land hvor deres kompetanse var etterspurt. Omtrent 1&nbsp;500 nordmenn ble sendt ut av Fredskorpset fram til slutten av 1990-årene.

Da oppstod en debatt om Fredskorpsets rolle, blant annet etter at Fredskorpssambandet, en interesseorganisasjon for fredskorpsere som reiste i tjeneste for Norad, truet med å ta medlemmene ut i streik. Fredskorpssambandet ønsket å utjevne lønnsforskjellene mellom fredskorpsere og andre personer i utenrikstjenesten. Situasjonen i 1997 var at fredskorpserne var dårlig betalte eksperter med et gjennomsnittalder på 50 år. Debatten gikk ut på om Fredskorpset skulle ha et idealistisk preg med tilsvarende godtgjørelse, eller ha en fullverdig status som en del av norsk utenrikstjeneste, med tilsvarende lønn, rettigheter og status.

Fredskorpset i sin daværende form ble lagt ned, men et utvalg fikk i oppgave å se på Fredskorpsets framtidige profil. Utvalget foreslo flere strukturelle endringer som ble gjennomført.

Det nye Fredskorpset ble etablert i 2001 med klarere idealistisk og ungdommelig profil. Det ble innført en øvre aldersgrense på 35 år. Fredskorpset rekrutterer ikke deltagerne selv, men gir økonomisk støtte til virksomheter som har etablert et forpliktende samarbeid hvor toveis jobbutveksling utgjør grunnlaget.

Norec er fullt ut finansiert over statsbudsjettet. For 2017 mottok Fredskorpset ca. 187 millioner kroner. Siden opprettelsen i 1963 har 9600 deltagere vært på utveksling.

Tor Elden var først generalsekretær og deretter direktør i Fredskorpset i perioden 2000–2008. Fra februar 2018 er det Jan Olav Baarøy som er Fredskorpsets direktør.

I 2017 besluttet Erna Solbergs regjering å flytte Fredskorpset fra Oslo til Førde.

## Referanser


## Eksterne lenker
*
Øivind Johnssen (sportsjournalist)

**Øivind Johnssen** (1922–2005) var en norsk skuespiller og sportsjournalist som var ansatt i NRK i nærmere 30 år.

Under den andre verdenskrig flyktet han til London i 1942 og debuterte i radio da han leste et dikt av Nordahl Grieg fra skotske Fort Nigg i 1944. I 1945 hadde han roller i Radioteatret. Han startet ved Trøndelag Teater og var blant annet Orlando i *[[Hamlet]]* (1949). Senere var han ved Studioteatret, Den Nationale Scene og Nationaltheatret.  

I 1959 ble Johnssen ansatt i NRK som sportskommentator, med fotball, skihopping, skiskyting og kunstløp som spesialfelt. Han gikk fra radio til TV i 1964 og var ved alle OL fra og med Innsbruck i 1964 til og med Seoul i 1988. I Seoul ble han rammet av et hjerneslag som han kom seg etter. Han kommenterte også Tippekampen 77 ganger fra England i 20 år. Johnsen hadde også i flere år ansvaret for å kommentere NRKs dekning av 17. mai-feiringen. 

## Filmkarriere
* *[[Venner]]* (1960)
* *[[Støv på hjernen]]* (1959)
* *[[I slik en natt]]* (1958)
* *[[Savnet siden mandag]]* (1955)
* *[[Kasserer Jensen]]* (1954)
* *[[Trine!]]* (1952)
* *[[Kimer i klokker (film)|Kimer i klokker]]* (kortfilm) (1951)
* *[[Storfolk og småfolk]]* (1951)

## Referanser


## Eksterne lenker
*
Øivind Johnsen

**Øivind Johnsen** eller **Øivind Johnssen** kan vise til:

*Øivind Johnssen (journalist) (1922–2005), skuespiller, journalist og sportskommentator i NRK
*Øivind Johnsen (meteorolog), tidligere statsmeteorolog ved Meteorologisk institutt
Sean Bean

**Shaun Mark «Sean» Bean** (født 17. april 1959 i Sheffield i England) er en britisk skuespiller som har opptrådt både på film, i radio, på teaterscenen og i TV-serier. Siden skuespillerdebuten i 1984 har han spilt i svært ulike roller. Blant hans roller er Boromir i filmserien *[[Ringenes herre (filmserie)|Ringenes Herre]]* og Ned Stark i TV-serien *[[Game of Thrones (TV-serie)|Game of Thrones]]*.

## Skuespillerkarriere
Etter å ha jobbet som sveiser i farens firma bestemte Bean seg for å bli skuespiller. Han tok utdannelse ved Royal Academy of Dramatic Art (RADA), og fikk deretter roller i en rekke teaterforestillinger i Londons teaterdistrikt West End.

## Fotballinteresse
Bean er lidenskapelig opptatt av fotball, og hans favorittklubb er Sheffield United, som han har vært fan av siden han var åtte år. Han har en tatovering på sin venstre skulder som det står skrevet «100% Blade». Etter å ha gitt penger til klubbkassen ved flere anledninger satt han i styret for fotballklubben fra 2002 til 2007, for å skape blest om klubben. I 2007 gikk han ut av styret fordi han etter eget utsagn «følte seg mer hjemme i rollen som vanlig supporter».

## Filmografi
* Stormy Monday i 1988 som Brendan.
* Patriotenes spill i 1992 som Sean Miller.
* GoldenEye i 1995 som tidligere M16-agent Alec Trevelyan 
* Ronin i 1998 som Spence.
* The Lord of the Rings: The Fellowship of the Ring i 2001 som Boromir	
* The Lord of the Rings: The Two Towers i 2002 som Boromir.
* The Lord of the Rings: The Return of the King i 2003 som Boromir.
* National Treasure i 2004 som skattejeger Ian Howe.
* Troja i 2005 som Odyssevs
* North Country i 2005 som Kyle.
* Flightplan i 2005 som pilot Marcus Rich.
* The Island i 2005 som Dr. Merrick.
* Black Death i 2010 som Ulric.
* Percy Jackson & Lyntyven i 2010 som guden Zeus
* Ca$h i 2010 som Pyke Kubic / Reese Kubic.
* Death Race 2 i 2010 som Markus Kane.
* Lille speil på veggen der i 2012 som King.
* Jupiter Ascending i 2015 som Stinger Apini.
* Pixels i 2015 som korporal Hill.
* The Martian i 2015 som Mitch Henderson.

## Referanser


## Eksterne lenker
*
Snaefell

**Snaefell** er det høyeste fjellet på øya Man i Irskesjøen ved å strekke seg 621 meter over havet. Navnet er av norrøn opprinnelse og betyr Snøfjell, skjønt snøen ligger seg kun i vintermånedene.

Snaefell ligger i en småkupert terreng uten trær eller større vekster, blant på grunn av saudrift i området. Fjellet er ikke bratt på østsiden, men har større fall på vestsiden.

En elektrisk jernbane, Snaefell Mountain Railway, går fra Laxey og til toppen hvor det er en kafé og flere kommunikasjonsmaster. 

Det er sagt at på en klar dag kan seks kongedømmer bli sett fra toppen av fjellet: England, Irland, Skottland, Wales, Man og Guds kongedømme i himmelen.

Rett nedenfor toppen går motorvegen A18 Snaefell Mountain Road og som er det høyeste punktet for det årlige motorsykkelløpet Isle of Man TT. En statue markerer stedet hvor det også er en liten kafé og et lite motorsykkelmuseum.

Det er fjell i Norge som også heter Snøfjell, blant annet Snøfjellet i nærheten av Narvik i Nordland (978 moh.) foruten Snæfell på Island, inkludert fjellet under isbreen Snæfellsjökull.

## Eksterne lenker
* 
* Computergenererte panoramer av fjelltoppen Nord  Sør  Innholdsindeks
Peta

**Peta** (symbol **P**) er et SI-prefiks i  SI-systemet som representerer 1015, 1&nbsp;000&nbsp;000&nbsp;000&nbsp;000&nbsp;000 eller én billiard.

Det ble tatt inn i systemet i 1975. Peta kommer fra gresk &#960;&#941;&#957;&#964;&#949;, som betyr *fem*, fordi det tilsvarer 10005. 

I EDB kan peta referere til 1&nbsp;125&nbsp;899&nbsp;906&nbsp;842&nbsp;624 (10245 eller 250), i stedet for 1&nbsp;000&nbsp;000&nbsp;000&nbsp;000&nbsp;000&nbsp;000. Spesielt når det er i bruk som et prefiks til byte, det vil si petabyte, er denne betydningen vanlig. For å fjerne denne tvetydigheten har uttrykket pebibyte blitt foreslått til å bety 250 byte. Dette begrepet forekommer derimot ikke i utstrakt bruk.

## Referanser
Giga

**Giga** (symbol **G**) er et SI-prefiks i SI-systemet som representerer 109 eller 1&nbsp;000&nbsp;000&nbsp;000.

SI-systemet tok inn giga i 1960, og ordet kommer fra gresk &#947;&#943;&#947;&#945;&#962;, som betyr kjempe.

Tidligere var det en del forvirring rundt begrepet, ettersom en annen organisasjon (IEEE) prøvde å redefinere giga til å bety 230 når det gjaldt digital lagringsplass/minne. Organisasjonen gjorde det samme med andre prefiks som mega og kilo. IEEE innså etterhvert at det var uheldig å forsøke å redefinere internasjonale anerkjente prefikser til å bety noe annet på eget fagområde, og i 2000 gikk de bort fra denne praksisen, og sluttet seg til SI-standarden, slik IEC (the International Electrotechnical Commission) anbefalte. I stedet kom de med prefiksene kibi, mebi og gibi som prefikser for 2-base-enheter.

I dag bruker de aller fleste profesjonelle aktører riktige prefiks etter standardene. Harddiskprodusenter og andre lagringsminneprodusenter (bortsett fra enkelte RAM-produsenter) benytter seg korrekt av kilo-, mega- og giga-prefiksene. Innen programvare benytter Apple disse prefiksene korrekt i OSX. I Linux-verdenen byttes det på å bruke SI-prefiks og IEC-prefiks (mebi, gibi, osv.), men da med korrekt benevnelse. I skrivebordsmiljøet Gnome brukes SI-prefiks, mens i KDE brukes IEC-prefiks som standard i filbehandleren Dolphin. Filstørrelsene oppgis da i MiB og GiB, slik det skal gjøres etter standardene. Det eneste kjente operativsystemet som i dag viser enhetene feil, er Microsoft Windows (alle versjoner). Her brukes SI-prefiksene, men de brukes feil, da Windows beregner datamengden etter IEEE-standarden. De bruker altså IEEE-standarden, men følger ikke IEEE-standardens eget prefiks for denne (som siden år 2000 har vært GiB), og bruker i stedet feilaktig SI-prefikset (GB).

Dette antas å bidra til utbredt forvirring blant vanlige forbrukere om betydningen av prefiksene GB, MB og KB.

Gigabyte blir i talemål ofte forkortet til *gigg*, som i «dette er en 512-gigg harddisk». Den første *g*-en blir som regel uttalt med hard lyd, som i *golf*, ikke myk som i *giro*. Den samme uttalen gjelder også på engelsk. Men, i den amerikanske filmen *[[Tilbake til fremtiden]] ([[Back to the Future]])* fra 1985, blir begrepet *giga* uttalt med myk *g*, /&#676;&#618;&#609;&#593;/, i ordet *gigawatts*. Dette var før enheter som gigabyte var dagligdags.

## Referanser
Gerd Müller

**Gerhard** «**Gerd**» **Müller** (født 3. november 1945, død 15. august 2021) var en tysk fotballspiller.

Müller har de tyske scoringsrekordene for både  og Bundesliga. På landslaget scoret han 68 mål på 62 landskamper, og i Bundesliga 365 mål på 427 kamper. Han regnes som en av de mest effektive spisser gjennom alle tider, og gikk under kallenavnet «*der Bomber (der Nation)*« og «*Kleines Dickes Müller*». Han hadde i 49 år også rekorden for antall mål i en sesong i Bundesliga med 40 mål, som ble slått av Robert Lewandowski i 2021 med 41 mål.

## Bayern München
Müller startet fotballkarrieren i klubben TSV 1861 Nördlingen. Han gikk til FC Bayern München i 1964, der han spilte på lag med kommende stjerner som Franz Beckenbauer og Sepp Maier. Den gang var klubben, som skulle bli Tysklands mest suksessrike klubb gjennom alle tider, fremdeles i *Regionalliga Süd*, som den gang var ett nivå under Bundesliga. Etter en sesong rykket Bayern München opp i Bundesliga. I løpet av de neste årene var Müller med på å vinne flere tyske og europeiske troféer for klubben, og ble i tillegg både tysk og europeisk toppscorer flere ganger.

## Landslaget
Gerd Müller debuterte på Tysklands landslag i 1966, og spilte der til og med finalen i VM i 1974 på Müllers hjemmebane i München. Han scoret seiersmålet i finalekampen mot . Med fire mål i dette verdensmesterskapet og 10 mål i VM 1970 er han på tredjeplass i scoringsstatistikken i VM.

Müller deltok også i EM 1972, der han ble toppscorer med fire mål, og vant mesterskapet med det tyske laget.

## Fort Lauderdale Strikers
Etter karrieren i Bundesliga dro han i 1979 til USA for å spille for Fort Lauderdale Strikers i den nordamerikanske ligaen, hvor han spilte i tre sesonger og scoret 38 mål.

## Etter fotballkarrieren
Etter at Müller la opp i 1982 fikk han alkoholproblemer, og hans tidligere kolleger i Bayern München fikk ham til å gjennomgå et rehabiliteringsprogram. Han jobbet som assisterende manager for Bayern Münchens 2. lag fra 1992 til 2014.

Det ble i 2015 kjent at Müller led av Alzheimers sykdom.

## Meritter
### Klubb
;Bayern München
* Bundesliga: 1969, 1972, 1973, 1974
* Den tyske cupen: 1966, 1967, 1969, 1971
* Serievinnercupen: 1974, 1975, 1976
* Cupvinnercupen: 1967

### Landslaget
* EM: 1972
* VM: 1974

### Individuelle utmerkelser
* Toppscorer i Bundesliga: 1967, 1969, 1970, 1972, 1973, 1974, 1978
* Toppscorer i Europa: 1970, 1972
* Toppscorer i VM 1970
* Toppscorer i EM 1972
* Årets spiller i Europa 1970

## Referanser


## Eksterne lenker
* 
* 
* 
*
August Heisenberg

**August Heisenberg** (født 13. november 1869 i Osnabrück, død 22. november 1930 i München) var en tysk bysantinist.

Heisenberg ble i 1909 professor ved universitetet i München og utgiver av det av Karl Krumbacher grunblegte *Byzantinische Zeitschrift*. I stor grad takket være Heisenbergs entusiasme, energi og dyktige ledelse var lenge *Mittel- und Neugriechisches Seminar* i München med *Bysantinische Zeitschrift* midtpunktet for den av Krumbacher nyoppvekkede bysantinske filologi. Heisenbergs eget vitenskapelige arbeide var verdifullt og mangfordig, såvel innen det bysantinske som det nygreske område.

Foreuten hans flittige medarbeiderskap som kritiker i sitt tidsskrift, kan fremholdes nye utgaver av flere bysantinske forfatteres arbeider, likesom betydelige bidrag til den bysantinske kunst- og kulturhistorie.

August Heisenberg var far til fysikeren og nobelprisvinneren Werner Heisenberg, og kjemikeren Erwin Heisenberg.

## Verker i utvalg
* *Nicephori Blemmydae curriculum vitae et Carmina*. Leipzig, 1896. (BSGRT).
* *Georgii Acropolitae Opera*. Leipzig, 1903; Stuttgart, 1978r. 2 Bd.
* *Nikolaos Mesarites. Die Palastrevolution des Johannes Komnenos*. Würzburg, 1907.
* *Grabes-Kirche und Apostel-Kirche: zwei Basiliken Konstantins II*. Leipzig. 1908. 2 Bde.
* *Dialekte und Umgangssprache im Neugriechischen*. München, 1918;
* *Das Byzantinische Reich* // Propyläen-Weltgeschichte. München, 1932, Bd. 2;
* *Quellen und Studien zur spätbyzantinischen Geschichte: gesammelte Arbeiten* / Hrsg. H.-G. Beck. London, 1973.

## Referanser


## Litteratur
* Franz Dölger: «August Heisenberg». I: Hans-Georg Beck (utg.): *Chalikes. Festgabe für die Teilnehmer am XI. Internationalen Byzantinistenkongreß, München 15. – 20. September 1958.*  Freising 1958, s. 137–159 (med bilde).
* Franz Dölger: «August Heisenberg». I: *Jahresbericht über die Fortschritte der klassischen Altertumswissenschaft.* Bd. 241, 1933, s. 25–55.
*
Seksuell opphisselse

**Seksuell opphisselse** (også kalt: **kåthet**) er prosessen og tilstanden der et menneske eller et dyr er klart for seksuelt samkvem.

## Seksuell opphisselse hos mennesker

I motsetning til de fleste andre dyr, kan mennesker av begge kjønn oppleve seksuell opphisselse gjennom hele året, og det finnes derfor ingen parringstid. Ting som kan føre til seksuell opphisselse hos mennesker er kjent som **turn-ons**. Gitt den riktige stimuleringen vil seksuell opphisselse føre til orgasme, men kan i seg selv være behagelig selv ved fravær av orgasme.

### Årsaker til menneskelig seksuell opphisselse

* Synet (i tillegg øyekontakt), lukten, varmen og berøringen av en (potensiell) sexpartner
* Seksuelt forspill
* Erotiske tanker, fantasier eller drømmer
* Nærvær av fetisjobjekter.
* Pornografi
* Erotikk
* Masturbering
* Seksuelt rollespill
* Voyeurisme

### Tegn på mulig menneskelig seksuell opphisselse

*Blant begge kjønn
**Økning i pustefrekvens
**Økning i blodtrykk
**Myotoni
**Økning av puls
**Økt tilførsel av blod til huden («sexrødming»)
**Noe eller ekstrem utvidelse av pupillene (særlig hos kvinner)
**Ereksjon av brystvortene (særlig ved direkte stimulering)

### Menneskelig seksuell responssyklus

I løpet av 1950-tallet og 1960-tallet utførte William H. Masters og Virginia E. Johnson mange viktige studier innen feltet menneskelig seksualitet. I 1966 slapp de to en bok, *Human Sexual Response*, som beskrev fire stadier av psykologiske forandringer i mennesker under seksuell stimulering. Disse stadiene, etter når de opptrer, er opphisselse, platåfasen, orgasme og avslapning.

*Se* menneskelig seksuell responssyklus.

### Homofobi og seksuell opphisselse

Den psykoanalytiske teorien har lenge påstått at homofobi kommer fra undertrykte homoseksuelle begjær. En studie viste at flere homofobiske heteroseksuelle menn (80%) viste tegn på opphisselse etter å ha fått vist bilder av homoseksuell sex enn ikke-homofobe heteroseksuelle menn (34%). Begge gruppene ble derimot i like stor grad opphisset av heteroseksuelt bildemateriale og lesbisk bildemateriale. Forfatterne bemerket også som et konkurrende forklaring at angst kan føre til opphisselse og kan være skyldig i forskjellen, så mer forskning trengs for å teste ut disse to forklaringene.

### Kjønnslige operasjoner og seksuell opphisselse

Vitenskapelig data viser at mannlig omskjæring fører til nevrologiske forandringer i den menneskelige hjerne, noe som hevdes å føre til lavere evne til seksuell opphisselse. En annen studie antydet at opphisselsen til en manns kvinnelige partner også blir påvirket.

## Seksuell opphisselse i andre dyr

Man forstår ikke fullt ut hvordan andre dyr forholder seg til hverandre seksuelt, men aktuell forskning antyder at dyr, som mennesker, nyter seksuelle forhold. Dette viser seg spesielt hos hunder, delfiner og dvergsjimpanser.

## Beslektede emner
* Seksuelt begjær
* Impotens
* Seksuell orientering
* Homofobi

## Referanser
Tera

**Tera** (symbol **T**) er et SI-prefiks i  SI-systemet som representerer 1012, 1&nbsp;000&nbsp;000&nbsp;000&nbsp;000 eller én billion.

Det ble tatt inn i systemet i 1960. Tera kommer fra gresk &#964;&#941;&#961;&#945;&#962;, som betyr *monster*.

I EDB kan tera referere til 1&nbsp;099&nbsp;511&nbsp;627&nbsp;776 (10244 eller 240), i stedet for 1&nbsp;000&nbsp;000&nbsp;000&nbsp;000.
Spesielt når det er i bruk som et prefiks til byte, det vil si terabyte, er denne betydningen vanlig. For å fjerne denne tvetydigheten har uttrykket tebibyte blitt foreslått til å bety 240 byte. Dette begrepet forekommer imidlertid ikke i utstrakt bruk.

## Referanser
Norte

**Norte** er den nordlige regionen i Brasil og består av delstatene Acre, Amapá, Amazonas, Pará, Rondônia, Roraima og Tocantins. 

## Fakta
*Areal: 3&nbsp;869&nbsp;637,9&nbsp;km² (45,28&nbsp;%) 
*Befolkning: 11&nbsp;290&nbsp;100 innbyggere (2,92 innb./km²; 6,2&nbsp;%) 
*Klima: Høye temperaturer og en høy årlig nedbørsmengde
*Største byer: Manaus (1&nbsp;403&nbsp;796); Belém (1&nbsp;279&nbsp;861); Ananindeua (392&nbsp;947); Porto Velho (314&nbsp;525); Macapá (282&nbsp;745); Santarém (262&nbsp;721); Rio Branco (252&nbsp;885); Boa Vista (200&nbsp;383); Palmas (137&nbsp;045), Boa Vista (122&nbsp;000). 
*Økonomi: Energiproduksjon, elektronikkproduksjon (rundt Manaus), turisme, tømmer.

## Se også
*Delstater i Brasil
Boeing Commercial Airplanes

**Boeing Commercial Airplanes** (**BCA**) er en divisjon i selskapet Boeing og produserer fly for sivile formål. Divisjonshovedkvarteret ligger i  Renton i Washington. Divisjonen består av den tidligere passasjerflydivisjonen til Boeing, som lå i Seattle samt den Long Beach-baserte Douglas Aircraft divisjonen som tilhørte McDonnell Douglas Corporation.

## Produkter

### Boeing-fly ute av produksjon

* 247
* 314 Clipper
* 377 Stratocruiser (sivil versjon av den militære C-97 Stratofreighter)
* 717 (tidligere MD-95, utviklet fra Douglas DC-9 serien)
* 707, ble også solgt som B720
* 727
* 757

### [[Douglas Aircraft Company|Douglas-]] og [[McDonnell Douglas|McDonnell Douglas-fly]] ute av produksjon

* DC-8
* DC-9
* DC-10 (også tilgjengelig som den oppgraderte MD-10)
* MD-80 Series (strukket og modernisert utgave av DC-9)
* MD-90 (strukket og modernisert utgave av MD-80)
* MD-11 (strukket og modernisert utgave av DC-10)

### I produksjon

* 737
* 747
* 747-8
* 767
* 777
* 787 «Dreamliner»
* Boeing Business Jet, en 50/50 joint venture med General Electric

### Fremtidige fly
* Russisk Regional Jet, i samarbeide med Sukhoj

## Produksjonsanlegg
* Long Beach, California
* Wichita, Kansas
* Seattle, Washington
* Seattle-Everett, Washington
* Seattle-Renton, Washington

## Referanser
Liste over britiske monarker

**Listen over britiske monarker** er en oversikt over de som har sittet på tronen i kongerikeene England, Skottland og senere det forente Storbritannia. Det har vært 12 monarker i kongeriket Storbritannia og det forente kongerike Storbritannia (*United Kingdom*). Et nytt kongedømme av Storbritannia ble opprettet den 1. mai 1707 da kongerikene England og Skottland ble slått sammen, og som hadde vært i en personalunion under huset Stuart siden 24. mars 1603. Den 1. januar 1801 ble Storbritannia slått sammen med kongeriket Irland (som også tidligere hadde vært i en personalunion med Storbritannia) for å opprette det forente kongerike Storbritannia og Irland. Etter at det meste av Irland forlot unionen den 6. desember 1922 ble dets navn endret den 12. april 1927 til det forente kongerike Storbritannia og Nord-Irland.

Rikene som er dekket i listene nedenfor er:

*England (med Wales fra 1536) fram til 1707
*Skottland fram til 1707
*Kongeriket Storbritannia (unionen mellom England og Skottland) 1707&ndash;1801
*Det forente kongerike Storbritannia og Irland 1801&ndash;1927
*Det forente kongerike Storbritannia og Nord-Irland fra 1927

Fra 1328 til 1801 hadde de engelske og senere britiske monarkene også tittelen «konge/dronning av Frankrike». Dette ble avskaffet i Unionsloven 1800, etter at Frankrike hadde vært en republikk i ti år.

## Liste over de ulike kongedømmer
Før samlingene av England og Skottland fantes flere kongeriker i Storbritannia. For disse, se:
*Mytiske konger av britene
*Bretwalda (angelsaksisk overherre)
*Liste over konger av pikterne
*Liste over konger av Dalriada
*Liste over konger av Strathclyde
*Liste over konger av Man og øyene
*Liste over konger av Man
*Liste over konger av East Anglia
*Liste over konger av Essex
*Liste over konger av Kent
*Liste over konger av Mercia
*Liste over konger av Northumbria
*Liste over konger av Sussex
*Liste over konger av Wessex

## Monarker

## Huskeregle
På engelsk har man en huskeregle som barn i skolen ofte lærer. Den begynner med Vilhelm I.


Willy, Willy, Harry, Stee,
Harry, Dick, John, Harry three.
One, two, three Ned, Richard two,
Harry's four, five, six, then who?
Edwards four, five, Dick the bad...
Harry's twain, Ned six (the lad)
Mary, Bessie, James you ken...
Charlie, Charlie, James again.
Will and Mary, Anna Gloria,
Georges four, Will four, Victoria.
Edward seven next, and then
came George the fifth in 1910.
Ned the Eighth soon abdicated
George the Sixth was coronated
After which Elizabeth...
and that's all folks until her death.


## Referanser


## Eksterne lenker
* 
*  English Monarchs – A complete history of the Kings and Queens of England
*  Archontology (studiet av historiske kontorer og viktige posisjoner
«Anna af Sand»

**«Anna af Sand»** er en hardangerjakt bygget i 1854. Skipet er en av Europas eldste jekter som fortsatt er i bruk. Jakten eies i 2023 av Stavanger maritime museum.

## Historie
Skipets historie er bare delvis kjent. Hardangerjekta ble sjøsatt i Hardanger i 1854 som «Haabet». Skipet ble benyttet til fraktefart langs kysten.

Etter nesten femti år i fraktefart ble skipet satt på land for ombygging i 1896. Skroget var utslitt og måtte ombygges. Riggen måtte skiftes. Da tilhørte hun Torger Bjørnsen Marvik. Etter ombyggingen ga  han fartøyet samme navn som kona si, Anna. I 1899 ble skipet solgt til Bjødne og Thore Rørvik Eide på Sand. Skipet ble omdøpt og siden den gang har hun alltid båret navnet «Anna af Sand».
  
I 1968 ble jakten oppdaget av skipsreder Torolf Smedvig. Han innså hvilke kulturverdier «Anna af Sand» representerte, og kjøpte henne med tanke på restaurering. I 1973 ble «Anna» gitt som gave til Stavanger maritime museum.

Etter Stavanger maritime museum overtok «Anna af Sand» har skipet blitt benyttet til representasjonsoppdrag både i Norge og i utlandet.

Jakten ble vernet som kulturminne i . «Anna af Sand» representerer flåten av seildrevne fraktfartøyer på Vestlandet, som alle var bærebjelker i landsdelens økonomiske utvikling.

## Teknisk informasjon
Jakten er 15,8 meter lang og 5,5 meter bred. Dypgangen er 2,2 meter.

* Mastehøyde: 19 meter.

* Storseil: 85,2 kvm
* Toppseil: 16 kvm
* Fokk: 20 kvm
* Klyver: 22,8 kvm
* Jager: 21,2 kvm

## Referanser


## Litteratur

* 

## Eksterne lenker
*
SIS

**SIS** kan referere til:

*Studentsamskipnaden i Stavanger
*Secret Intelligence Service (MI6)
*Schengen Information System
*Sanntidsinformasjon (kollektivtrafikk) – **S**anntids**I**nformasjons**S**ystem 
*Statens Institut for Strålebeskyttelse
*Statens institutionsstyrelse
*Oldtidsbyen Sis, som nå heter **Kozan**, i Tyrkia.
Svein Kvia

**Svein «Kvien» Kvia** (1947–2005) var en norsk fotballspiller som spilte for Viking.

Kvia ble juniorcupmester i 1965, og fikk med seg de fire sammenhengende seriemesterskapene i perioden 1972 til 1975. I tillegg fikk han bronsemedalje i 1968, 1971 og i 1978, og var med på å vinne «The Double» i 1979. Han ble kåret til Årets spiller i norsk fotball av *[[VG]]* i 1976. 

Etter karrieren som fotballspiller, fortsatte han i klubben som både formann og trener for A-laget.  

## Referanser


## Eksterne lenker
* 
*  Profil på nor.WorldFootball.net
*  Profil på eu-Football.info
*  Profil på www.footballdatabase.eu
*  Profil på www.footballzz.com
Vær Varsom-plakaten

**Vær Varsom-plakaten** er en liste over selvpålagte etiske normer for trykt presse, radio, fjernsyn og nettpublikasjoner i Norge. Plakaten ble første gang vedtatt i 1936 og er siden revidert flere ganger av organisasjonen Norsk Presseforbund.

Pressens Faglige Utvalg (PFU) behandler klager knyttet til brudd på plakaten.

## Innhold
Vær Varsom-plakaten består av 42 paragrafer, organisert i fire hovedgrupper:

# **Pressens samfunnsrolle:** Denne delen legitimerer pressens funksjon som en grunnleggende institusjon i demokratiet. Den understreker pressens ansvar for å opprettholde en fri informasjonsflyt, fremme debatt og utøve samfunnskritikk.
# **Integritet og troverdighet:** Her vektlegges redaktørens ansvar og viktigheten av å være tydelig på sin rolle. Det advares mot dobbeltroller, og det fremheves et klart skille mellom journalistikk og reklame for å bevare tilliten.
# **Journalistisk atferd og forholdet til kildene:** Denne delen omhandler kildevern, kritisk vurdering av kilder og etablering av gode strategier for kildebruk.
# **Publiseringsregler:** Her behandles det ferdige journalistiske produktet. Prinsipper som retten til samtidig imøtegåelse, tilsvarsrett, identifikasjon i straffesaker og fotografiets troverdighet står sentralt.

## Endringer
Med virkning fra 1. januar 2006 ble de tidligere strenge reglene vedrørende omtale av selvmord endret, mens kravene til tilsvar og presidering av identifisering og behov ble skjerpet inn. I 2015 ble dessuten reglene om tekstreklame endret.

I 2021 ble det gjort presiseringer når det gjaldt reglene for kildekontakt og å ha klare premisser overfor kilder. Det var basert på arbeidet til et utvalg nedsatt av Norsk Presseforbund i 2019 etter at *VG* ble felt på flere punkter av Pressens Faglige Utvalg i den såkalte Sofie-saken. Utvalget ble ledet av Sven Egil Omdal, og ellers deltok Eva Sannum, Simen Sætre og Anki Gerhardsen.

I 2024 ble det gjort endringer i regelen for omtale av selvmord (VVP 4.9), og i regelen for ekstern finansiering av journalistikk, som tidligere ble kalt sponsing (VVP 2.8).

## Se også
* Tekstreklameplakaten
* Redaktørplakaten
* Presseetikk

## Referanser


## Eksterne lenker
*  Vær Varsom-plakaten
*  Oversikt over uttalelser fra Pressens faglige utvalg (PFU)
*  Sammenlignbare dokumenter i Europa
Huset Hannover

**Huset Hannover** er et tysk fyrstehus som nedstammer fra Heinrich der Löwe av slekten Welf, opprinnelig en frankisk adelsslekt. Welferne var i middelalderen hertuger av Bayern og Sachsen, og Otto IV var fra 1209 til 1218 tysk-romersk keiser. De regjerte fra 1235 Braunschweig-Lüneburg (Hannover) som hertuger, kurfyrster og senere konger, og dessuten Storbritannia og Irland fra George Louis som Georg I, som besteg den britiske tronen i 1714, til dronning Victoria, som døde i 1901. Den britiske tronen gikk da til Victorias tyske manns slekt, den albertinske linje av Wettin-dynastiet (Sachsen-Coburg-Gotha), som idag regjerer landet. Slekten har gitt seks britiske monarker.

Fyrstehusets nåværende overhode er prins Ernst August av Hannover, som er gift med Caroline av Monaco.

## Britiske monarker

George Louis var den første britiske monark av huset Hannover, mens den siste og mest kjente var Victoria.

Monarker av huset Hannover på den britiske trone:
* George I (r.1714–27)
* George II (r.1727–60)
* George III (r.1760–1820)
* George IV (r.1820–30)
* William IV (r.1830–37)
* Victoria (r.1837–1901).

## Referanser
Erik Vea

**Erik Vea** (født 1951) er en norsk skøyteløper, som gikk for flere forskjellige klubber, men det var som løper for Arbeidernes skøyteklubb han oppnådde sine beste resultater. De andre klubbene han representerte var IK Grand (Bodø) (–1964), Strømmen IF (1964/65–1968/69), Arbeidernes skøyteklubb (1969/70–1979/80), IL Straume (1980/81–1981/82) og Frogner IL (1982/83–)., Aktiv SK (2004).

Han bodde opprinnelig i Bodø, men flyttet senere til Lillestrøm. 

Erik Vea har blitt klassevinner fem ganger i det uoffisielle VM for veteraner. Først på Hamar i 2002, Inzell i 2004, Helsingfors i 2006, Calgary i 2011 og Erfurt i 2012.

Han er hovedpersonen i Di Derres sang «Erik Vea», fra albumet *[[Gym (album)|Gym]]*. Handlingen er tatt fra NM på skøyter i 1973. Vea endte på tredjeplass i dette mesterskapet, etter Sten Stensen og Per Willy Guttormsen.

Samme år deltok Vea på Norges lag i både EM og VM, og endte på henholdsvis EM – 13.-plass og VM – 10.-plass sammenlagt. 

Vea var kultursjef i Sørum kommune i perioden 2006 til 2013 og deretter spesialkonsulent for kultur i samme kommune.

## Personlige rekorder

## Referanser




## Litteratur
* 

## Eksterne lenker
* 
* 
*
FF

**FF**, **Ff**, **fF**, **ff** og **&#402;&#402;** kan bety:

## FF
**Fast forward* &ndash; fra engelsk *framoverspoling* (på lyd- og bildeavspillingsapparater)
*Fellesforbundet &ndash; norsk arbeiderforbund
*Filologisk Forening &ndash; studentforening ved UiO. Landets eldste fakultetsforening
**[[Final Fantasy]]* &ndash; en videospillserie fra Square Co. (senere Square Enix)
***[[Final Fantasy (videospill)]]* &ndash; det første spillet i serien
*Flying fox &ndash; en akvariefisk
*Foo Fighters &ndash; amerikansk band
*Forskningsfartøy
*Forsvarets forum
*Fregatt &ndash; i den amerikanske marine
* FriFagbevegelse.no &ndash; nyhetsportal på nettet
* Stiftelsen Fri Fagbevegelse &ndash; LO Media
* Tidsskriftet Fri Fagbevegelse &ndash; illegal faglig motstandsavis
*Heksadesimaltall &ndash; den høyeste verdien som får plass i en enkelt byte (255)

## Ff
*Femtofarad &ndash; en SI-enhet for kapasitans lik 10−15 farad
*Forsvant fort - brukt i chating på sosiale medier.
 

## ff
**Følgende sider* &ndash; i kildehenvisninger der det vises til flere etterfølgende sider (s.&nbsp;533f. = s.&nbsp;533 og 534; s.&nbsp;533ff. = s.&nbsp;533 og flere sider).

## &#402;&#402;
**Fortissimo* &ndash; musikalsk uttrykk som betyr svært sterkt.
Kardinalitet

**Kardinalitet** er i matematikk en mengde med den egenskapen som beskriver størrelsen av mengden ved å bruke et kardinaltall. Noen ganger brukes begrepet på en numerisk måte. For endelige mengder er da kardinaliteten antallet elementer i mengden.

## Sammenlikning av mengder
Når vi sammenlikner to mengder, sier vi at en mengde A og en mengde B har samme kardinalitet hvis og bare hvis det eksisterer en bijeksjon, dvs. en injektiv (en-til-en-) og en surjektiv (på-) funksjon mellom de to mengdene. For eksempel har mengden av partall den samme kardinaliteten som mengden av naturlige tall, ettersom funksjonen *f(n) = 2n* er en bijeksjon. Bijeksjoner kalles også en-til-en-korrespondanser.

## Tellbare og ikke-tellbare mengder
Enhver mengde som har den samme kardinaliten som mengden av naturlige tall, sies å være en tellbart uendelig mengde hvis kardinaliteten er mindre enn den for de naturlige tall når den er en endelig mengde, ellers er mengden ikke-tellbar.

Kardinaliteten for de naturlige tall er alef-null ({\aleph_0}), mens kardinaliteten for de reelle tall er 2^{\aleph_0}.

Kardinaliteten for de naturlige tall er mindre enn kardinaliteten for de reelle tall (jf. Cantors diagonalargument). Kontinuumhypotesen uttrykker at det ikke finnes noe kardinaltall mellom kardinaliteten for de reelle tall og kardinaliteten for de naturlige tall. (Denne hypotesen er uavhengig av Zermelo-Fränkels aksiomsystem, og kan derfor ikke bevises eller motbevises i dette systemet.)

## Eksempler og øvrige egenskaper
* Hvis for eksempel mengden X er definert av `X = {a, b, c}`, og mengden Y av `Y = {epler, appelsiner, pærer}`, så gjelder card A = card B, dvs. de har begge tre elementer.

* Hvis en har to mengder X og Y og card X er mindre enn eller lik card Y, da finnes det en mengde Z som er en delmengde av Y slik at card X = card Z.

En slik egenskap tillater sammenlikning av hvor mange elementer som er inneholdt i to eller flere mengder uten behov for en mellommengde (dvs. de naturlige tall).

* Innenfor området ikke-tellbare mengder, finnes det en klasse av mengder Y slik at card Y = card R, hvor R er mengden av reelle tall. Slike mengder sies å ha «kontinuumets kardinalitet».

* Det kan bevises at det *ikke* finnes en mengde X slik at card Y  card X
## Referanser


## Se også
* Kardinaltall
* Alef-tall
* Kontinuumhypotesen
Fjotland

**Fjotland** er en tidligere kommune i Vest-Agder fylke, i dag en del av Kvinesdal kommune. Fjotland var egen kommune fra 1838 til 1841 og fra 1858 til 1962. 

## Historikk

Formannskapslovene ble vedtatt i 1837, og Fjotland ble eget formannskapsdistrikt, med Bernt Spillebrok som ordfører. Dette vedtaket ble imidlertid omgjort allerede i 1841; da ble Fjotland underlagt Kvinesdal i 21 år. I 1857 ble Fjotland igjen egen kommune, med Sigmund Veggeland som den første ordførereren øverst i Kvinesdal. Dette vedvarte i 105 år, inntil Fjotland fra 1. januar 1963 atter ble lagt til Kvinesdal, sammen med den tidligere kommunen Feda.

De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## [[Den norske kirke]]
Fjotland var et sogn i Kvinesdal prestegjeld, under Lister prosti i Agder og Telemark bispedømme.

## Veier
Fylkesvei 42 går gjennom Fjotland. På Kvinlog krysser den med fylkesvei 465

## Referanser


## Eksterne lenker
* Arkiv etter Fjotland kommune på Arkivportalen
Huset Alpin

**Huset Alpin** var et skotsk kongedynasti som hadde makten fra 843 til 1058. Det hadde navn etter Alpin II av Dalriada, som var den første kongen som forente Skottland. Den første kongen av huset Alpin var Alpin IIs sønn Kenneth I av Skottland.

Dynastiets historie er preget av borgerkrig og uro, samt konflikter med pikterne og England. Av de 19 kongene som tilhører dynastiet døde bare to av naturlige årsaker mens de fortsatt satt ved makten. Resten ble enten avsatt, myrdet eller drept i slag. En mulig forklaring på disse forholdene er den skotske tronfølgeordningen, *[[tanisteri]]*, hvor det ikke er slektskap som avgjør, men dugelighet. Under et slikt system er det lettere å myrde seg fram til tronen enn i et system hvor man må være av kongelig byrd.

William Shakespeares stykke *[[Macbeth (Shakespeare)|Macbeth]]* var inspirert av denne perioden, og har sitt navn fra Macbeth av Skottland. 

Huset Alpin ble fulgt av huset Dunkeld, som startet med Malcolm III. 

## Litteratur
* Detlev Schwennicke: *Europäische Stammtafeln*, Band II, 1984, Tafel 88
* 
* 
* 
*  
*  
* 
* 
* 
* 
* 

## Se også

*Liste over britiske monarker (med liste over kongene fra huset Alpin)
Akkreditiv

Et **akkreditiv** (brukes oftest i flertallsformen *akkreditiver*) er et fullmaktsskriv for en diplomatisk utsending. Ved innsettelse som ambassadør eller generalkonsul må den som er utnevnt overlevere sine akkreditiver til rette myndighet. Dette utløser den formelle, gjensidige anerkjennelsen av at personen representerer sitt land i et fremmed land. Verbalformen *accredere*, eller *akkreditere* brukes om prosessen, men sees sjelden i bruk.

Ordet kan også brukes om andre fullmakter, som en fullmakt til å heve penger fra en annen persons konto. 

## Norge

I Norge leveres akkreditivene til Kongen. Dette følges gjerne av en presentasjon i Utenriksdepartementet, som har det faktiske ansvar for oppfølging av de diplomatiske forbindelser.

## Se også
* Akkreditering
* Agrément
* Legitimasjon
Nederlands provinser

**Nederlands provinser** representerer det administrative laget mellom Nederlands nasjonale regjering og de lokale kommunene, og har ansvaret for saker av regional betydning. Nederlands provinser går tilbake til de gamle føydale enheter, og har hatt sin nåværende funksjon som forvaltningsenheter i en sentralstat siden 1800-tallet. Etter 1. januar 1986 har Nederland vært delt inn i tolv provinser.

Den mest folkerike provinsen er Zuid-Holland (Sør-Holland) med over 3,6 millioner innbyggere i henhold til befolkningsbergning i 2015. Med en befolkning på rundt 380 621 innbyggere (2014) er Zeeland den minste provinsen. I henhold til areal er Friesland den største provinsen med et totalt areal på 5 749&nbsp;km². Om vann ikke er inkludert er Gelderland den største provinsen med et areal på 4 972&nbsp;km². Utrecht er den minste provinsen med et areal på kun 1 449&nbsp;km². Rundt 13 000 mennesker var sysselsatt i en provinsadministrasjon i 2009.

Nederlands provinser er organisert i Interprovinciaal Overleg (Assosiasjon av Nederlands provinser, IPO). Denne organisasjonen promoterer provinsenes felles interesser hos Nederlands nasjonale regjering i Haag og innenfor EU i Brussel.

## Provinser

## Se også
* ISO 3166-2:NL
* Curaçao
* Karibisk Nederland
* Sint Maarten

## Referanser
Arne Brustad

**Arne Brustad** (1912–1987) var en norsk fotballspiller. Han var kjent som «Obersten», og spilte klubbfotball for Lyn. Han fikk også 33 A-landskamper for  og scoret 17 landslagsmål, deriblant tre ganger i bronsefinalen i OL i 1936.

Hans posisjon på banen var opprinnelig indre høyre, men han ble etterhvert venstreving. Han var kjent som en teknisk spiller, og for sitt høye tempo i spillet. Brustad hadde også et «sydlandsk temperament» på banen, noe som i 1930-årene gjorde ham kjent under kallenavnet «Nordens italiener».

## Klubbkarriere

Som ungdom spilte Brustad for Ullevål IL, mens han hele seniorkarrieren spilte for Fotballklubben Lyn. Mye av klubbkarrieren ble ødelagt av Idrettsstreiken under andre verdenskrig, men han ble Norgesmester med Lyn to ganger, i 1945 og 1946.

## Landslagskarriere

I OL-turneringen i Berlin scoret Brustad fem mål på fire kamper, deriblant alle Norges tre mål i bronsefinalen mot , hvor Norge vant 3&ndash;2. Brustad ble av mange, både i Norge og i utlandet, regnet for å ha vært turneringens beste spiller.

I 1938 deltok Norge i fotball-VM for første gang. Turneringen foregikk i cupformat, og Norge ble slått ut i første runde av  etter å ha tapt 2&ndash;1 etter ekstraomganger. Brustad scoret det norske målet, og scoret også et mål til like før slutten av ordinær tid, men dette målet ble annullert for offside.

Senere samme år ble Brustad som eneste nordmann tatt ut på Europalaget som spilte mot  på Wembley. 
Arne Brustads drakt fra Europalaget samt hans medaljer og trofeer er i dag utstilt på Fotballmuseet på Ullevaal Stadion.

## OL-medaljer
* 1936  Berlin -  Bronse i fotball (Norge)

## Referanser




## Eksterne lenker
*
«Etnefjell»-ulykken

**«Etnefjell»-ulykken** fant sted 31. oktober 1968 i Nord-Atlanteren da det klokken 02 om natten inntraff brann ombord på tørrlasteskipet MS «Etnefjell».

Skipet var underveis i ballast fra Fredrikstad til Newfoundland. Maskinsjefen Paul Mathiesen ble drept i eksplosjonen i maskinrommet som førte til brannen. Man startet umiddelbart evakuering og alle regnet med at det var et totalforlis. 29 mann gikk i to livbåter tross at det var dårlig vær, mens kapteinen Isak Kristoffer Isaksen, overstyrmannen Hilmar Sjåvik og førstemaskinisten Nils Herman Berg forble ombord. De forsøkte å slukke brannen, men måtte gi opp og trakk seg tilbake på et tryggere sted av skipet der de i fire døgn livnærte seg på rå poteter inntil det polske fabrikkskipet MS «Uran» berget dem. Mannskapet som var gått i livbåtene så man aldri mer igjen. Totalt mistet 30 av mannskapet livet.

Sjøforklaringen konkluderte med at brannen oppstod på grunn av varmgang i trustlageret, som førte til en eksplosjon som kuttet av brennstoffrøret til en drivstofftank. Tonnevis med olje flommet ut og forårsaket en flere dager lang brann.

Skipet ble slept til Falmouth og kondemnert. Vraket ble kjøpt av Tønsbergrederiet N.R. Bugge og forskipet ble skjøtet sammen med akterskipet fra søsterskipet MT «Olav Ringdal Jr.» Dette skipet fikk navnet «Besna» og senere «Ken Lung», etter å ha blitt solgt til et kinesisk selskap. I 1977 sprang det lekk og sank ved Andamanene på vei til Japan med en last råjern.

## Se også
* Norske katastrofer og store ulykker

## Referanser


## Eksterne lenker
* M/T Etnefjell hos Sjøhistorisk database
* 50 år siden Etnefjell-ulykken – Artikkel om ulykken hos Norsk Maritimt Museum
Det engelske samveldet

:*<small>Denne artikkelen omhandler Samveldet på 1600-tallet. Se [[Samveldet av nasjoner|Samveldet]] for informasjon om den moderne sammenslutningen av nasjoner.</small>*
----

**Det engelske samveldet** (engelsk: **Commonwealth of England**) var den republikanske regjeringen som styrte først England og deretter hele Storbritannia med Skottland, Irland, koloniene og andre kronbesittelser fra 1649 til 1653, og fra 1659 til 1660, og ble etterfulgt av restaurasjonen i England. Samveldet ble opprettet etter dommen og henrettelsen av kong Karl I den 30. januar 1649. Republikkens eksistens ble erklært ved «En lov som deklarerte England for å være et samvelde», godkjent av Rumpparlamentet den 19. mai 1649, og kastet samtidig alle som støttet monarkiet ut av offentlige verv. Makten til Samveldet i begynnelsen hvilte hovedsakelig i parlamentet og det engelske statsrådet. I løpet av denne perioden fortsatte krigen, særskilt i Irland og Skottland mellom parlamentarikernes styrker og de som motsatte seg dem, som en del av hva som kalles den tredje engelske borgerkrig.

I 1653, etter tvangsmessig oppløsning av Rumpparlamentet, ble Oliver Cromwell erklært som *[[Lord Protector]]* av et forent «Samvelde av England, Skottland og Irland» under begrepet «regjeringens instrument», noe som innledet en periode som kalles for Protektoratet. Etter Cromwells død, og fulgt av en kort periode under hans sønn Richard Cromwell, ble Protektoratets parlament oppløst i 1659 og Rumpparlamentet tilbakekalt. Det var begynnelsen på en prosess som førte til gjenopprettelsen av monarkiet i 1660. Begrepet Samveldet benyttes tidvis for hele perioden 1649 til 1660 – en periode referert til av monarkister som Interregnum (avbruddet) – men andre historikere benytter begrepet begrenset for årene før Cromwells formelle overtagelse av makten i 1653.

## Se også
* Samveldet av nasjoner

## Referanser


## Litteratur
* Firth, C.H.; Rait, R.S., red. (1911): «September 1650: Act for the Repeal of several Clauses in Statutes imposing Penalties for not coming to Church» i: *Acts and Ordinances of the Interregnum, 1642–1660*, s. 423–425
* Schultz, Oleg, red. (14. mars 2010): «Scotland and the Commonwealth: 1651–1660», *Archontology.org*
* Sevaldsen, Jørgen; et al. (2007): *Angles on the English-Speaking World, V.7: The State of the Union: Scotland, 1707–2007*, Museum Tusculanum Press, , ISBN 978-87-635-0702-8, s. 39

## Eksterne lenker
* Mynter fra tiden under Samveldet 1649–1660, inkludert ''halfcrowns''